ສະ​ພາ​ຕໍ່​າ ສະ​ຫະ​ລັດ ຮັບຜ່ານ​ ຮ່າງ​ກົດ​ໝາຍ ລົງ​ໂທດ ພວກ​ເຈົ້າ​ໜ້າ​ທີ່​ ຂັ້ນ​ສູງ ຂອງ ກຳ​ປູ​ເຈຍ
ສະ​ພ​າ​ຕ່ຳ​ສະ​ຫະ​ລັດ ໄດ້​ຮັບ​ຮອງ​ເອົາ ​ຢ່າງ​ເປັນ​ເອກ​ກະ​ສັນ ຮ່າງ​ກົດ​ໝາຍ​ ວ່າ​ດ້ວຍປະ​ຊາ​ທິ​ປະ​ໄຕ ໃນ​ກຳ​ປູ​ເຈຍ ຊຶ່ງ​ຈະ​ກັກ​ຊັບ​ສິນ ແລະ​ຈຳ​ກັດ​ການ​ອອກ​ວິ​ຊາ ​​ໃຫ້ແກ່​ພວກເຈົ້າ​ໜ້າ​ທີ່ ອະ​ວຸ​ໂສ​​ຂອງ​ທ່ານ​ຮຸນເຊນ.
ບັນດາສະມາຊິກສະພາສະຫະລັດໄດ້ສົ່ງສັນຍານທີ່ຈະແຈ້ງໄປຫາບັນດາຜູ້ນຳກຳປູເຈຍ ເພື່ອໃຫ້ພວກເຂົາເຈົ້າຫັນປ່ຽນທິດທາງກ່ຽວກັບການຈຳກັດປະຊາທິປະໄຕ ຫຼືບໍ່ດັ່ງນັ້ນກໍ ຈະປະເຊີນໜ້າກັບຜົນທີ່ຈະຕິດຕາມມາຢ່າງຮ້າຍແຮງ ສະມາຊິກສະພາຕ່ຳ ສະຕິີຟ ຊາບົດ ທີ່ສັງກັດພັກຣີພັບບລິກັນ ຈາກລັດ ໂອຮາຍໂອ ກ່າວວ່າ “ການຮັບຮອງເອົາຮ່າງກົດໝາຍວ່າດ້ວຍປະຊາທິປະໄຕໃນກຳປູເຈຍ ເປັນ ບາດກ້າວທີ່ສຳຄັນໄປສູ່ການເຮັດໃຫ້ນາຍົກລັດຖະມົນຕີຮຸນເຊນ ແລະພັກພວກຂອງ ຜູ້ກ່ຽວຮັບຜິດຊອບຕໍ່ການຢຽບຢ່ຳສິດທິຂອງປະຊາຊົນກຳປູເຈຍ ” ສະມາຊິກສະພາຕ່ຳ ເທັດ ໂຢໂຮ ທີ່ສັງກັດພັກຣີພັບບລິກັນ ຈາກລັດຟຣໍລິດາ ໄດ້ນຳ ສະເໜີຮ່າງກົດໝາຍດັ່ງກ່າວ ໃນເດືອນມັງກອນທີ່ຜ່ານມາ ຫຼັງຈາກພວກເຈົ້າໜ້າທີ່ກຳ ປູເຈຍໄດ້ອັດປາກອັດສຽງຂອງພວກຕ້ອງຕິ ໂດຍປາບປາມບັນດາກຸ່ມສັງຄົມພົນລະ ເຮືອນ ສື່ມວນຊົນອິດສະຫຼະ ແລະ ພວກນັກການເມືອງຝ່າຍຄ້ານ ກ່ອນການເລືອກ ຕັ້ງທົ່ວໄປ ໃນເດືອນກໍລະກົດ ປີ 2018 ສະພາຕ່ຳສະຫະລັດໄດ້ຮັບຮອງເອົາຢ່າງເປັນເອກກະສັນຮ່າງກົດໝາຍວ່າດ້ວຍ ປະ ຊາທິປະໄຕໃນກຳປູເຈຍສະບັບປີ 2019 ໃນວັນຈັນທີ່ຜ່ານມາຊຶ່ງຈະກັກຊັບສິນແລະ ຈຳກັດການອອກວິຊາ ໃຫ້ແກ່ພວກເຈົ້າໜ້າທີ່ອະວຸໂສຂອງທ່ານຮຸນເຊນ ພວກນາຍ ພົນ ແລະພວກເຈົ້າໜ້າທີ່ຮັກສາຄວາມປອດໄພທີ່ບ່ອນທຳລາຍປະຊາທິປະໄຕແລະ ລະເມີດສິດທິມະນຸດນັ້ນ ກຳປູເຈຍໄດ້ສະແດງຄວາມເສຍໃຈຕໍ່ຮັບຮອງເອົາຮ່າງກົດໝາຍດັ່ງກ່າວ ໂຄສົກລັດຖະບານ ທ່ານໄພ ສີພັນ ກ່າວຕໍ່ ວີໂອເອ ພະແນກພາສາຂະແມວ່າ “ຄວາມ ຕັ້ງໃຈຂອງບັນດານັກການເມືອງສະຫະລັດທີ່ມີຕໍ່ກຳປູເຈຍມັກຈະປະສົບກັບຄວາມລົ້ມ ແຫຼວສະເໝີ ຮ່າງກົດໝາຍນີ້ພຽງແຕ່ແນໃສ່ເພື່ອທຳລາຍປະຊາທິປະໄຕທີ່ກຳປູເຈຍ ສືບຕໍ່ເສີມສ້າງໃຫ້ເຂັ້ມແຂງທີ່ເລີ້ມຈາກສິດທິໃນການເລືອກຕັ້ງຂອງປະຊາຊົນ ສອງ ມາ ຮ່າງກົດໝາຍນີ້ ຍັງແນໃສ່ເພື່ອຈະທຳລາຍຄວາມພະຍາຍາມ ເພື່ອເສີມສ້າງຄວາມ ສຳພັນ ແລະການຮ່ວມມື ລະຫວ່າງປະຊາຊົນທັງສອງ ” ສະພາສູງກຳປູເຈຍຮ້ອງຮ່າງກົດໝາຍນີ້ວ່າ “ເປັນການແຊກແຊງເຂົ້າໃນກິດຈະການ ພາຍໃນຂອງກຳປູເຈຍ ”